Det var en 18-årig mand, der blev anholdt for at have 200 gram amfetamin og 50 gram hash. - Det er forholdsvis meget amfetamin, siger vicepolitikommissær ved Hjørring Politi, Peter Skovbak. Den 18-årige er efterfølgende blevet sigtet efter straffelovens paragraf 191, på grund af mængden af amfetamin. Manden skal senere i dag fremstilles i grundlovsforhør, hvor politiet vil forlange ham varetægtsfængslet. Dette vil blive afgjort i løbet af eftermiddagen. Manden er ikke tidligere kendt af politiet.S

Referat:
Politiet fandt 200 gram amfetamin på en adresse i Hjørring.